
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 61
din 27 martie 2014
privind majorarea capitalului social al S.C. Ecoserv Sig S.R.L. Sighişoara
 Consiliul Local al Municipiului Sighişoara, întrunit în şedinţă ordinară;
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6026/14.03.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere Hotărârea Consiliului Local Sighişoara nr. 49 din 31.03.2011, prin care s-a aprobat înfiinţarea S.C. Ecoserv Sig S.R.L. prin reorganizarea Serviciului Public de Gospodărie, modificată şi completată prin Hotărârea Consiliului Local Sighişoara nr. 105/08.06.2011;

Văzând şi Hotărârea Consiliului Local Sighişoara nr. 76/25.04.2012 privind aprobarea delegării gestiunii directe pentru unele servicii de utilităţi publice către S.C. Ecoserv Sig S.R.L., completată prin Hotărârea Consiliului Local Sighişoara nr. 93/31.05.2012 şi modificată prin Hotărârea Consiliului Local Sighişoara nr. 54/28.03.2013;

Ţinând cont de prevederile Hotărârii Consiliului Local Sighişoara nr. 6/30.01.2014 prin care a fost aprobat bugetul general al unităţii administrativ - teritoriale pe anul 2014;

Văzând şi Hotărârea Consiliului Local Sighişoara nr. 54/27.02.2014 privind majorarea capitalului social al S.C. Ecoserv Sig S.R.L.;
Având în vedere prevederile art. 29 lit. e) din Actul constitutiv al societăţii, actualizat, aprobat prin Hotărârea Consiliului Local Sighişoara nr. 56/27.02.2014;

Ţinând cont de prevederile contractului de delegare a gestiunii prin atribuire directă a unor activităţi şi servicii comunitare de utilităţi publice ale Municipiului Sighişoara către S.C. Ecoserv Sig S.R.L., înregistrat sub nr. 16.200/02.08.2012, aprobat prin Hotărârea Consiliului Local Sighişoara nr. 11/12.07.2012, aşa cum a fost modificat şi completat prin actul adiţional nr. 1, aprobat prin Hotărârea Consiliului Local Sighişoara nr. 67/27.09.2012 şi actul adiţional nr. 2, aprobat prin Hotărârea Consiliului Local Sighişoara nr. 55/28.03.2013;

Ținând cont de prevederile Legii nr. 51/2006, Legea Serviciilor comunitare de utilităţi publice, republicată, cu modificările şi completările ulterioare, precum şi de prevederile Legii nr. 101/2006 - Legea serviciului de salubrizare a localităţilor, cu modificările şi completările ulterioare, precum şi de prevederile O.G. nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;

Având în vedere prevederile art. 11 alin. 1, ale art. 204 şi cele ale art. 210 din Legea nr. 31/1990 privind societăţile, republicată, cu modificările şi completările ulterioare, cele ale O.U.G. nr. 109/2011 privind guvernanţa corporativă a intreprinderilor publice, cu modificările şi completările ulterioare;

Ţinând cont şi de prevederile Legii nr. 273/2006 privind finanţele publice locale, cu modificările şi completările ulterioare;   

Văzând şi Raportul de Specialitate al S.C. Ecoserv Sig S.R.L., înregistrat cu nr. 6028/14.03.2014, prin care se propune aprobarea majorării capitalului social al S.C. Ecoserv Sig S.R.L., îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În temeiul art. 36 (2) lit. „a”, (3) lit. “c” , (4) lit. “a”, art. 45 (2) lit. “a” şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă majorarea capitalului social al S.C. Ecoserv Sig S.R.L., societate având ca asociat unic Consiliul Local Sighişoara, cu suma de 300.000 lei, reprezentând aportul în numerar al asociatului unic, sumă ce urmează a fi virată din bugetul local al Municipiului Sighişoara. 
Art. 2. Ca urmare a majorării capitalului social potrivit art. 1 din prezenta hotărâre, capitalul social al S.C. Ecoserv Sig S.R.L. va fi de 560.000 lei, divizat în 56.000 părţi sociale cu o valoare nominală de 10 lei. 
Art. 3. Date fiind prevederile art. 1 şi 2 din prezenta hotărâre, actul constitutiv al S.C. Ecoserv Sig S.R.L actualizat., aprobat prin Hotărârea Consiliului Local Sighişoara nr. 56/27.02.2014, se va modifica în mod corespunzător, potrivit anexei.
Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică şi S.C. Ecoserv Sig S.R.L.
 Art. 5. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunostinţa publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. S.C. Ecoserv Sig S.R.L.
  9 ex. 
I.R./G.V.
